El 27 de setembre, l'endemà de conèixer-se les represàlies nord-americanes per l'ocupació del nord d'Indoxina, se signava a Berlín el Pacte Tripartit dels dos països i la Itàlia feixista, segons el qual cadascuna de les parts acudiria en ajuda de qui fos atacada per un tercer, en clara referència als Estats Units -ja que en aquell moment l'altre possible agressor, la Unió Soviètica, era un aliat d'Alemanya gràcies al Pacte Germano-Soviètic signat a finals d'agost de 1939, pocs dies abans de la invasió alemanya de Polònia que va donar principi a la Segona Guerra Mundial-. El punt clau del Tractat deia textualment: les parts contractants es comprometen a «ajudar-se els uns als altres amb tots els mitjans polítics, econòmics i militars quan una de les tres parts contractants sigui atacada per una potència que en el present no estigui involucrada en la guerra europea ni en el conflicte sinó-japonès».